Kláštor Sigena

Kláštor Sigena je cisterciánsky kláštor v španielskej dedine Villanueva de Sigena v provincii Huesca. Kláštor založila 23. apríla 1188 aragónska kráľovná Sancha Kastílska a po manželovej smrti († 1196) tu vyhľadala ústranie a spoločnosť dcéry Dulcey. O dvanásť rokov neskôr v kláštornom tichu ako žena stredného veku aj zomrela. Je tu pochovaná spolu so svojím synom Petrom a dcérami Dulceou a Eleonórou. Úpadok konventu začal po úmrtí fundátorky a zastavil ho až kráľ Jakub II. Po mnohých storočiach fungovania sa mu stala osudnou občianska vojna v roku 1936, kedy bol objekt okrem kostola a kráľovského panteónu vypálený. Nasledovala rekonštrukcia, kláštor funguje dodnes. Referencie Iné projekty Commons ponúka multimediálne súbory na tému Kláštor Sigena Externé odkazy Información del Monasterio en la Web de Villanueva de Sigena Zdroj Tento článok je čiastočný alebo úplný preklad článku Klášter Sigena na českej Wikipédii.